आस्ट्रेलियाई बोर्ड ने माना है कि टीम के माहौल और एकजुटता से जुड़ी समस्याएं हैं। सीए ने मंगलवार को कहा कि साइमन लांगस्टाॅफ आचार संहिता और टीम संस्कृति को लेकर व्यापक समीक्षा करेंगे। लांगस्टाफ सिडनी स्थित गैर-लाभकारी संस्था आचार संहिता सेंटर के प्रमुख हैं जिसका काम कारोबार, सरकार, आमजीवन के अलावा अन्य क्षेत्रों में भी बेहतर संस्कृति पैदा करने को लेकर प्रचार प्रसार करना है। लांगस्टाफ आस्ट्रेलियाई टीम और उसके खिलाड़ियों तथा सपोर्ट स्टाफ से क्वीज़ प्रश्नों के जरिये उनके मन की बात जानने की कोशिश करेंगे। वह आस्ट्रेलियाई टीम को लेकर अपनी सिफारिश करने से पूर्व खिलाड़ियों, प्रायोजकों, प्रशासकों, मीडिया आदि से सवाल जवाब कर सकते हैं।